CELEX: 62020TN0116
Language: lt
Date: 2020-02-20 00:00:00
Title: Byla T-116/20: 2020 m. vasario 20 d. pareikštas ieškinys byloje Società agricola Vivai Maiorana ir kt. / Komisija

20.4.2020   
            
            
               LT
            
            
               Europos Sąjungos oficialusis leidinys
            
            
               C 129/19
            
         
      2020 m. vasario 20 d. pareikštas ieškinys byloje Società agricola Vivai Maiorana ir kt. / Komisija
      
      (Byla T-116/20)
      (2020/C 129/24)
      Proceso kalba: italų
      
         Šalys
      
      
         Ieškovės: Società agricola Vivai Maiorana Ss (Curinga, Italija), Confederazione Italiana Agricoltori – CIA (Roma, Italija), MIVA – Moltiplicatori Italiani Viticoli Associati (Faenca, Italija), atstovaujamos advokatų E. Scoccini ir G. Scoccini
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2019 m. lapkričio 28 d. Komisijos įgyvendinimo reglamentą (ES) 2019/2072, būtent šias IV priedo dalis: A (pašarinių augalų sėkla), B (javų sėkla), C (vynmedžiai), F (daržovių sėkla), I (daržovių sodinamoji medžiaga), J (sodo augalai),
               
            
                  —
               
               
                  pripažinti negaliojančiu Reglamentą (ES) 2016/2031, kiek tai susiję su 36 straipsniu, I priedo 4 skirsnio 3 punktu ir 37 straipsnio 2 dalimi.
               
            
         Ieškinio pagrindai ir pagrindiniai argumentai
      
      Šis ieškinys pareikštas dėl 2019 m. lapkričio 28 d. Komisijos įgyvendinimo reglamento (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019, p. 1), būtent šių IV priedo dalių: A (pašarinių augalų sėkla), B (javų sėkla), C (vynmedžiai), F (daržovių sėkla), I (daržovių sodinamoji medžiaga), J (sodo augalai).
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas Reglamento (ES) 2016/2031 36 straipsnio e ir f punktų ir proporcingumo principo pažeidimu, taip pat tuo, kad šiuo atveju nepateikta pakankamai motyvų.
                  
                              —
                           
                           
                              Šiuo atžvilgiu teigiama, kad Sąjungos reguliuojamų nekarantininių kenkėjų buvimo ant sodinti skirtų vietos augalų ribinė vertė – 0 %, kurią Komisija nustatė Reglamento (ES) 2019/2072 IV priede, buvo nustatyta neatlikus tinkamo patikrinimo, kurio reikalaujama pagal Reglamento (ES) 2016/2031 36 straipsnio e ir f punktus, kad dėl reguliuojamų nekarantininių kenkėjų buvimo daromas nepriimtinas ekonominis poveikis ir turima įgyvendinamų priemonių, kad būtų užkirstas kelias jų buvimui.
                           
                        
            
                  2.
               
               
                  Antrasis ieškinio pagrindas grindžiamas Maisto ir žemės ūkio organizacijos (FAO) Tarptautinės sutarties dėl augalų genetinių išteklių maisto pramonei ir žemės ūkiui (ITPGRFA) pažeidimu.
                  
                              —
                           
                           
                              Šiuo atžvilgiu teigiama, kad Sąjungos reguliuojamų nekarantininių kenkėjų buvimo ant vietos augalų nulinės ribinės vertės nustatymas reiškia FAO Tarptautinės sutarties dėl augalų genetinių išteklių maisto pramonei ir žemės ūkiui (ITPGRFA), kurią yra pasirašiusi Europos Sąjunga ir atskiros Sąjungai priklausančios valstybės, 9 straipsnio pažeidimą.
                           
                        
            
                  3.
               
               
                  Trečiasis ieškinio pagrindas grindžiamas tuo, kad pažeistas 2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018, p. 1).
                  
                              —
                           
                           
                              Šiuo atžvilgiu teigiama, kad augalų veislių atrankos ir apibendrinimo procesas, išplaukiantis iš ribinių verčių taikymo reguliuojamiems nekarantininiams kenkėjams, aiškiai pažeidžia Reglamento (ES) 2018/848 nuostatas.
                           
                        
            
                  4.
               
               
                  Ketvirtasis ieškinio pagrindas susijęs su neatitiktimi Europos Sąjungos žemės ūkio politikai.
                  
                              —
                           
                           
                              Šiuo atžvilgiu teigiama, kad ribinių verčių nustatymas reguliuojamiems nekarantininiams kenkėjams prieštarauja Europos Sąjungos žemės ūkio politikai, visų pirma:
                              
                                          —
                                       
                                       
                                          1992 m. gegužės 21 d. Tarybos direktyvai 92/43/EEB dėl natūralių buveinių ir laukinės faunos bei floros apsaugos (OL L 206, 1992, p. 7; 2004 m. specialusis leidimas lietuvių k., 15 sk., 2 t., p. 102);
                                       
                                    
                                          —
                                       
                                       
                                          2012 m. lapkričio 21 d. Europos Parlamento ir Tarybos reglamentui (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012, p. 1);
                                       
                                    
                                          —
                                       
                                       
                                          2013 m. gruodžio 17 d. Europos Parlamento ir Tarybos reglamentui (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013, p. 487);
                                       
                                    
                                          —
                                       
                                       
                                          2014 m. kovo 11 d. Komisijos deleguotojo reglamento (ES) Nr. 807/2014 dėl paramos kaimo plėtrai (OL L 227, 2014, p. 1) 8 straipsniui.